Приложение № 4 към Условията за кандидатстване

**Критерии за административно съответствие и допустимост**

|  |  |  |  |  |
| --- | --- | --- | --- | --- |
| **КРИТЕРИИ ЗА АДМИНИСТРАТИВНО СЪОТВЕТСТВИЕ** | | | | |
| **№** | **Изискване** | **ДА** | **НЕ** | **Неприложимо** |
|  | Заявлението е подадено в ИСУН в срока, определен в обявата. |  |  |  |
|  | Формулярът за кандидатстване е подаден с Квалифициран електронен подпис (КЕП) от законния представител на МИГ. |  |  |  |
|  | Когато формулярът за кандидатстване не е подписан с КЕП от законния представител на МИГ е прикачено нотариално/и заверено/и пълномощно/и от съответното/ите упълномощено/и лице/а във формат „рdf“ или друг формат, подписано с КЕП на упълномощеното/ите лице./а.  От текста на пълномощното/ите става ясно, че лицето/лицата с право да представляват кандидата упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра. |  |  |  |
|  | Документите, прикачени в ИСУН, са представени на български език. В случаите, когато оригиналният документ е изготвен на чужд език, той е придружен с превод на български език, извършен от заклет преводач, а когато документът е официален, по смисъла на Гражданския процесуален кодекс, той е легализиран или с апостил. |  |  |  |
|  | Представена е стратегия за ВОМР по образец съгласно приложение № 2. |  |  |  |
|  | Представен е финансов план на средствата за управление и популяризиране на стратегията за ВОМР съгласно приложение № 3. |  |  |  |
|  | Представено е решение на общото събрание на МИГ за одобрение на стратегията за ВОМР. |  |  |  |
|  | Представено е решение или становище, издадено по реда на глава шеста от Закона за опазване на околната среда и/или чл. 31 от Закона за биологичното разнообразие или входящ номер с искане за такова. При подаден входящ номер, решение/становище е представено в срока за допълнителна информация. |  |  |  |
|  | Представена е декларация/и от председателя/ите на общинския/те съвет/и, че стратегията за ВОМР е разработена въз основа на местните потребности и потенциал и съответства на политиките на национално, регионално и местно ниво. |  |  |  |
|  | Представена е декларация за липса на основания за отстраняване от законния представител на МИГ, от членовете на колективния управителен орган и от представляващите по закон и пълномощие членове на колективния управителен орган на МИГ, когато същите са юридически лица, както и членовете на контролния орган, ако такъв е предвиден в устава на МИГ, съгласно приложение № 1. |  |  |  |
|  | Представена е декларация за нередности от законния представител на МИГ, от членовете на колективния управителен орган и от представляващите по закон и пълномощие членове на колективния управителен орган на МИГ, когато същите са юридически лица, както и членовете на контролния орган, ако такъв е предвиден в устава на МИГ, както и от изпълнителния директор на МИГ, съгласно приложение № 6. |  |  |  |
|  | Представена е декларация за липса на изкуствено създадени условия, подписана от законния представител на МИГ, съгласно приложение № 7. |  |  |  |
|  | Представен е подписан от представляващия МИГ списък на членовете на колективния върховен орган и на колективния управителен орган на МИГ, подписан от представляващия МИГ и съдържащ:  а) за юридическите лица:   * наименование на юридическото лице; * БУЛСТАТ/ЕИК; * седалище и адрес на управление и интернет страница (ако е приложимо); * сектор, на който лицето е представител в МИГ; * заинтересована страна, идентифицирана в анализа на стратегията за ВОМР, включително уязвими групи и малцинства (когато е приложимо), на която лицето е представител; * най-малко две имена (име и фамилия) на представляващия по закон юридическото лице, както и представляващия по пълномощие (ако е приложимо); * данни за контакт (телефон и/или електронен адрес);   б) за физическите лица:   * най-малко две имена (име и фамилия); * данни за постоянен адрес или месторабота; * сектор, на който лицето е представител в МИГ; * заинтересована страна, идентифицирана в анализа на стратегията за ВОМР, включително уязвими групи и малцинства (когато е приложимо), на която лицето е представител; * данни за контакт (телефон и/или електронен адрес);   в) дял на отделните сектори – на представителите на публичния, стопанския сектор и нестопанския сектор в колективния върховен орган и в колективния управителен орган на сдружението. |  |  |  |
|  | Представени са удостоверения за постоянен адрес на физическите лица - членове на колективния върховен орган и на колективния управителен орган на МИГ, издадени от съответната община не по-рано от 6 месеца от датата на подаване на формуляра за кандидатстване или документи, доказващи заетост на територията на действие на МИГ. |  |  |  |
|  | Представени са решения на органите на юридическите лица, членове на колективния върховен орган, вкл. общини, за членство в МИГ. |  |  |  |
|  | Представени са документи за определяне на лицата, представляващи юридическите лица в органите на МИГ, в т.ч. заповеди, решения, пълномощни *(изисква се за представляващите юридически лица по пълномощие и за представителите на общините).* |  |  |  |
|  | Представени са документи, доказващи принадлежността на членовете на органите на МИГ към съответния сектор *(документът не се изисква за юридически лица, регистрирани по Търговския закон или Закона за кооперациите, както и по Закона за юридическите лица с нестопанска цел и Закона за читалищата).* |  |  |  |
|  | Представени са документи, вкл. снимки, видеозаписи (ако е приложимо), доказващи консултиране на проекта на стратегия за ВОМР със заинтересованите страни, както и такива, доказващи представителност на заинтересованите страни, включително уязвими групи и малцинства (когато е приложимо): отделни списъци за участие в обучения, срещи, семинари, конференции и обществени обсъждания, съдържащи поне две имена на участника, данни за адресна регистрация или седалище и адрес на управление на юридическо лице, заинтересована страна, към която лицето се причислява, телефон за контакт и/или електронен адрес (ако е приложимо за електронен адрес) и подпис на участника. |  |  |  |
|  | Представено е писмено споразумение с всяко от лицата, посочени за позициите изпълнителен директор и експерт/и за последващо наемане по трудов договор в случай на одобрение на формуляра за кандидатстване. |  |  |  |
|  | Представени са документи, доказващи изпълнение на изискванията за изпълнителния директор на МИГ. |  |  |  |
|  | Представени са документи, доказващи изпълнение на изискванията за експерт/и по прилагане на стратегията за ВОМР. |  |  |  |
|  | Представени са документи, доказващи допълнителен опит на изпълнителния директор на МИГ и на експерт/и по прилагане на стратегията за ВОМР (когато е приложимо - документът служи за оценка на стратегията). |  |  |  |
|  | Представени са длъжностни характеристики за позициите „изпълнителен директор на МИГ“, „експерт по прилагане на стратегията за ВОМР“. |  |  |  |
|  | Представена е декларация от предложените служители на МИГ съгласно приложение № 8. |  |  |  |
|  | Представен е документ, удостоверяващ наличие на правно основание за предоставяне на самостоятелен офис, съдържащ описание на помещението/ята. |  |  |  |
|  | Представени са документи и/или снимки с приложени обяснителни бележки, удостоверяващи че офисът на МИГ е с осигурен достъп за хора с увреждания и трудно подвижни лица. |  |  |  |
|  | Представени са документи, удостоверяващи наличието на офис оборудване и техника, в това число принтер, оборудвани работни места и компютри, съответстващи на броя на осигурените служители. |  |  |  |
|  | Представени са документи, доказващи наличие на опит на колективния управителен орган (ако е приложимо) - документите служат за оценка на стратегията. |  |  |  |
|  | Представени са други документи, доказващи опит на МИГ, необходими за присъждане на точки по критериите за оценка (ако е приложимо). |  |  |  |
|  | Представен е документ, доказващ наличие на финансов ресурс за изпълнение на стратегията (ако е приложимо) - документът служи за оценка на стратегията. |  |  |  |
|  | Представени са други документи, необходими за присъждане на точки по критериите за оценка по преценка на МИГ (ако е приложимо) - документите служат за оценка на стратегията. |  |  |  |
|  | Представени са проучвания и анализи на територията, изготвени при подготовката на стратегията за ВОМР. |  |  |  |
| **КРИТЕРИИ ЗА ДОПУСТИМОСТ** | | | | |
| **№** | **Изискване** | **ДА** | **НЕ** | **Неприложимо** |
|  | Стратегията за ВОМР се прилага на ниво община , част от община или група от съседни общини. |  |  |  |
|  | Територията, на която се предоставя подпомагане е с непрекъснати граници. |  |  |  |
|  | Територията включва най-малко една община от селските райони съгласно приложение № 1 от ПМС №494. |  |  |  |
|  | Територията, на която се предоставя подпомагане е с население между 10 000 и 150 000 жители по данни от Националния статистически институт към 31 декември 2020 г. |  |  |  |
|  | Стратегията за ВОМР обхваща територия, в която не попада град с население над 30 000 жители, в неговите строителни граници, съгласно приложение № 2 от ПМС №494. |  |  |  |
|  | За територията кандидатства само една МИГ със стратегия за ВОМР. |  |  |  |
|  | Максималният размер на общия публичен принос по СПРЗСР е в размер до левовата равностойност на 2 300 000 евро, включващ средства за изпълнение на проекти по стратегията, средства за изпълнение на дейности за сътрудничество и средства за управление, мониторинг и оценка на стратегията и нейното популяризиране, когато МИГ обхваща територия с население от 10 000 до 15 000 жители (включително).  *При проверката на стойността се прилага курс за 1 евро 1.9558 лева.* |  |  |  |
|  | Максималният размер на общия публичен принос по СПРЗСР е в размер до левовата равностойност на 3 000 000 евро, включващ средства за изпълнение на проекти по стратегията, средства за изпълнение на дейности за сътрудничество и средства за управление, мониторинг и оценка на стратегията и нейното популяризиране, когато МИГ обхваща територия с население над 15 001 жители (включително).  *При проверката на стойността се прилага курс за 1 евро 1.9558 лева.* |  |  |  |
|  | За мярка от стратегията за ВОМР интензитетът на помощта не надвишава определения в Регламент (ЕС) 2021/2115. |  |  |  |
|  | Местната инициативна група е юридическо лице с нестопанска цел за осъществяване на общественополезна дейност, регистрирано като сдружение по Закона за юридическите лица с нестопанска цел (ЗЮЛНЦ), което представлява публично-частно партньорство с представители на широк кръг заинтересовани лица, вкл. уязвими групи и малцинства, в т. ч. роми (когато е приложимо) и др. от територията на неговото действие. |  |  |  |
|  | Местната инициативна група съдържа в наименованието си обозначението „Местна инициативна група“, или съкратено „МИГ“, както и наименованието/ията на общината/ите на територията на действие на сдружението. |  |  |  |
|  | Местната инициативна група има седалище и адрес на управление в селския район в рамките на територията, на която осъществява дейността си. |  |  |  |
|  | Местната инициативна група има колективен върховен орган, в чийто състав задължително е включена общината/ите от територията на действие на МИГ. |  |  |  |
|  | В колективния върховен орган (Общо събрание) са представени най-малко 30 на сто от идентифицираните в проучванията и анализите на територията на МИГ заинтересовани страни |  |  |  |
|  | Членовете на колективния върховен орган на МИГ са:  - физически лица, които са с постоянен адрес и/или работят на територията на действие на МИГ;  - юридически лица със седалище и адрес на управление на територията на действие на МИГ;  - клонове на юридически лица, ако клонът е регистриран на територията на действие на МИГ най-малко 5 години преди подаване на формуляра за одобрение на стратегия за ВОМР.  Изискването не се отнася за:  - общините в обхвата на селските райони на Република България, които имат седалище в съответния областен град (Тунджа, Марица, Родопи и Добричка);  - общините, които участват в МИГ с населени места без общинския център – град с население над 30 000 жители съгласно приложение № 2 от ПМС №494. |  |  |  |
|  | Местната инициативна група има колективен управителен орган (Управителен съвет) в състав не по-малко от 5 лица, които имат постоянен адрес и/или работят на територията на действие на МИГ, когато са физически лица, или имат седалище и адрес на управление на територията на действие на МИГ, когато са юридически лица.  Изискването не се отнася за:  - общините в обхвата на селските райони на Република България, които имат седалище в съответния областен град (Тунджа, Марица, Родопи и Добричка);  - общините, които участват в МИГ с населени места без общинския център – град с население над 30 000 жители съгласно приложение № 2 от ПМС №494. |  |  |  |
|  | Местната инициативна група има дял на представителите на публичния сектор, на представителите на стопанския сектор и на представителите на нестопанския сектор в колективния върховен орган на сдружението, непревишаващ 49 на сто от имащите право на глас съгласно чл. 28, ал. 1 от Закона за юридическите лица с нестопанска цел. |  |  |  |
|  | Местната инициативна група има дял на представителите на публичния сектор, на представителите на стопанския сектор и на представителите на нестопанския сектор в колективния управителен орган на сдружението, непревишаващ 49 на сто от имащите право на глас съгласно чл. 28, ал. 1 от Закона за юридическите лица с нестопанска цел. |  |  |  |
|  | Местната инициативна група включва в колективните си органи представители на различни заинтересовани страни от местната общност, идентифицирани в проучванията и анализите към стратегията за ВОМР, включително уязвими групи и малцинства (когато е приложимо). |  |  |  |
|  | Местна инициативна група, член на колективния й управителен орган, представляващ по закон и пълномощие член на колективния управителен орган на МИГ, включително и когато член e юридическо лице, член на контролния орган на МИГ, ако такъв орган е предвиден в устава на МИГ са декларирали, че отговарят на всички изисквания от декларацията в приложение № 1 от Условията за кандидатстване. |  |  |  |
|  | Местната инициативна група е осигурила към датата на кандидатстване със стратегия за ВОМР самостоятелен офис, достъпен за хора с увреждания и трудно подвижни лица. |  |  |  |
|  | Местната инициативна група е осигурила за срока на изпълнение на стратегията за ВОМР служители на пълен работен ден за позициите изпълнителен директор и до трима експерти по прилагане на стратегията за ВОМР. |  |  |  |
|  | Местната инициативна група е осигурила към датата на кандидатстване със стратегия за ВОМР офис оборудване за осъществяване на дейността, в това число принтер, оборудвани работни места и компютри, съответстващи на броя на осигурените служители. |  |  |  |
|  | Местната инициативна група разполага с интернет страница. |  |  |  |
|  | Правомощията на изпълнителния директор са определени в длъжностната му характеристика. |  |  |  |
|  | Предложеното лице за длъжност „Изпълнителен директор” има:  1. завършено висше образование, най-малко степен „магистър“;  2. трудов и/или осигурителен стаж най-малко 5 години;  3. управленски опит най-малко две години и/или най-малко 3 години опит като експерт в МИГ по прилагане на стратегия за ВОМР;  4. опит в реализиране на проект, програма или стратегия със стойност над 100 хиляди лева, финансирани от ЕС или от други международни донори. |  |  |  |
|  | Предложеното лице за длъжност „Експерт по прилагане на стратегията за ВОМР” има:  1. завършено висше образование, най-малко степен „бакалавър“;  2. трудов и/или осигурителен стаж най-малко 2 години. |  |  |  |
|  | Избраните за служители на МИГ са физически лица, които са декларирали, че отговарят на всички изисквания от декларацията съгласно приложение № 8 от Условията за кандидатстване. |  |  |  |
|  | Стратегията за ВОМР е разработена за период до 31 декември 2027 г. в съответствие с минималното посочено в приложение № 2 съдържание от Условията за кандидатстване. |  |  |  |
|  | Проектът на стратегия за ВОМР е одобрен от колективния върховен орган на МИГ след публично проведени консултации, обсъждания, информационни срещи и др. със заинтересованите страни от територията на бъдещото й прилагане. |  |  |  |
|  | При съгласуване на проекта на стратегия за ВОМР е проведено обществено обсъждане, за което са приложени документи, вкл. снимки, видеозаписи (ако е приложимо), доказващи консултиране на проекта на стратегия за ВОМР със заинтересованите страни, както и такива, доказващи представителност на заинтересованите страни, включително уязвими групи и малцинства (когато е приложимо): отделни списъци за участие в обучения, срещи, семинари, конференции и обществени обсъждания, съдържащи поне две имена на участника, данни за адресна регистрация или седалище и адрес на управление на юридическо лице, заинтересована страна, към която лицето се причислява, телефон за контакт и/или електронен адрес (ако е приложимо за електронен адрес) и подпис на участника. |  |  |  |
|  | Подкрепата от ЕЗФРСР се предоставя за територията на селския район на МИГ или за друга територия обхваната от МИГ, когато проектите допринасят за развитието на съответния селски район. |  |  |  |
|  | Проектите и дейностите по тях се изпълняват на територията на МИГ. |  |  |  |
|  | Избраните в стратегията за ВОМР мерки и дейности, включително за сътрудничество, следва да бъдат в съответствие с Регламент (ЕС) 2021/1060 и Регламент (ЕС) 2021/2115 и да водят до постигане на целите на СПРЗСР. |  |  |  |
|  | Избраните в стратегията за ВОМР мерки съответстват на идентифицираните в проучванията и анализите на територията нужди. |  |  |  |
|  | В стратегията за ВОМР не са включени операции от ЕЗФРСР, предвиждащи фиксирани плащания и интервенции, свързани със схеми за плащания на площ. |  |  |  |
|  | В стратегията за ВОМР не са включени дейности, свързани с извършването на разходи за инфраструктура, свързани с пътища, водопреносни и канализационни системи, освен ако не са част от по-голям проект или не са свързани с дейности, отговарящи на концепцията за интелигентни селища. |  |  |  |
|  | В стратегията за ВОМР не е включена подкрепа за дейности, свързани с извършването на основни земеделски инвестиции, с изключение на такива, предвидени за социално земеделие и такива, свързани с колективни инвестиции. |  |  |  |
|  | Всяка мярка, с изключение на мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“, предложена в стратегията за ВОМР, съдържа описание на целите на мярката. |  |  |  |
|  | Всяка мярка, с изключение на мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“, предложена в стратегията за ВОМР, съдържа описание на допустимите кандидати. |  |  |  |
|  | Всяка мярка, с изключение на мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“, предложена в стратегията за ВОМР, съдържа описание на допустимите дейности. |  |  |  |
|  | Всяка мярка, с изключение на мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“, предложена в стратегията за ВОМР, съдържа описание на допустимите разходи. |  |  |  |
|  | Всяка мярка, с изключение на мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“, предложена в стратегията за ВОМР, съдържа описание на определените финансови параметри за проектите – минимален и максимален размер на общите допустими разходи за един проект. |  |  |  |
|  | Всяка мярка, с изключение на мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“, предложена в стратегията за ВОМР, съдържа описание на интензитета на финансовата помощ. |  |  |  |
|  | Всяка мярка, с изключение на мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“, предложена в стратегията за ВОМР, съдържа описание на обективни и измерими критерии за подбор на проектите, тяхната тежест и минимален праг за одобрение.  *Обективни са критериите за подбор на проекти, когато осигуряват най-малко: съответствие на проектите с характеристиката на територията, нуждите и потребностите на местната общност, общинските и секторни политики за развитие и/или подкрепа за дейности, които са пряко свързани с постигането на целите на стратегията за ВОМР на МИГ и/или подкрепа за проекти с положително въздействие върху социалната среда и/или околната среда и/или заетостта. Критериите за подбор по отделните мерки не могат да съдържат изцяло или частично условия за административно съответствие и допустимост на кандидатите и/или проектите.* |  |  |  |
|  | Мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“ (ако такава е включена в стратегията за ВОМР) съдържа допустими дейности. |  |  |  |
|  | Мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“ (ако такава е включена в стратегията за ВОМР) съдържа допустими разходи. |  |  |  |
|  | Мярка „Управление, мониторинг и оценка на стратегията и нейното популяризиране“ и мярка „Сътрудничество и подготвителни дейности за него“ (ако такава е включена в стратегията за ВОМР) съдържа общ размер на финансовата помощ. |  |  |  |
|  | Във формуляра за кандидатстване задължително е посочена стойност на индикатор R.37 „Нови работни места по подкрепените проекти“. |  |  |  |
|  | Във формуляра за кандидатстване е посочена стойност на индикатор R.40 „Интелигентен икономически преход в селските райони: Брой на подкрепени стратегии за „умни села“, ако е приложимо. |  |  |  |
|  | Във формуляра за кандидатстване задължително е посочена стойност на индикатор R.41 „Свързани европейски селски райони: Дял на населението в селските райони, ползващо се от подобрения достъп до услуги и инфраструктура чрез инвестиции от ОСП“. |  |  |  |
|  | Във формуляра за кандидатстване задължително е посочена стойност на индикатор R.42 „Насърчаване на социалното включване: Брой лица, обхванати от проекти, свързани с подкрепа на дейности за социално включване“, ако е приложимо. |  |  |  |
|  | Във формуляра за кандидатстване задължително е посочена стойност на индикатор R.0 „Брой лица, включени в дейности по обучения, информационни срещи и семинари и други дейности, свързани с трансфер на знания“, ако е приложимо. |  |  |  |
|  | Всяка мярка, предложена в стратегията за ВОМР, съдържа приложимите задължителни индикатори съгласно Раздел 7 от Условията за кандидатстване. |  |  |  |
|  | Максималният размер на допустимите разходи за един проект към стратегия за ВОМР, финансирана от ЕЗФРСР не надвишава левовата равностойност на 200 000 евро. |  |  |  |
|  | Минималният размер на допустимите разходи за един проект към стратегия за ВОМР, финансирана от ЕЗФРСР е левовата равностойност на 2 500 евро. |  |  |  |
|  | Допустимите кандидати/бенефициенти по стратегията за ВОМР са с постоянен адрес или седалище на територията на МИГ, с изключение на бенефициентите общини с общински център с население над 30 000 жители в строителните му граници и бенефициентите общини в обхвата на селските райони, които имат седалище в съответния областен град (Тунджа, Марица, Родопи и Добричка). |  |  |  |
|  | В мерките от стратегията за ВОМР са включени разходи, които са:  1. инвестиционни разходи съгласно чл. 73 от Регламент (EC) № 2021/2115;  2. съгласно Регламент (EC) № 2021/1060 и целите и приоритетите на стратегията за ВОМР;  3. определени в Постановление № 86 от 1 юни 2023 г. на Министерския съвет за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г. (ПМС № 86) и в указанията съгласно чл. 10 от ПМС № 494. |  |  |  |
|  | Включените в стратегията за ВОМР разходи за управление, мониторинг и оценка на стратегиите и тяхното популяризиране съответстват на т. 14.1.2 от Условията за кандидатстване. |  |  |  |
|  | Включените в стратегията за ВОМР разходи за сътрудничество и подготовката за него съответстват на т. 14.1.4 от Условията за кандидатстване. |  |  |  |
|  | В стратегията за ВОМР не са включени разходи, определени като недопустими съгласно т. 14.2.1. |  |  |  |
|  | В стратегията за ВОМР не са включени разходи, определени като недопустими съгласно т. 14.2.2. |  |  |  |
|  | В стратегията за ВОМР не са включени разходи, определени като недопустими съгласно т. 14.2.3 (ако е приложимо). |  |  |  |
|  | Разходите по мярка „Управление, мониторинг и оценка на стратегията и нейното популяризиране“ не надвишават 25 на сто от общия размер на публичния принос на ЕЗФРСР по стратегията. |  |  |  |
|  | Разходите за популяризиране на стратегията за ВОМР са не по-малко от 20 на сто от общия размер на средствата по мярка „Управление, мониторинг и оценка на стратегията и нейното популяризиране“. |  |  |  |
|  | Средствата по мярка „Управление, мониторинг и оценка на стратегията и нейното популяризиране“ са планирани до 30 септември 2029 г. като за последната година са предвидени най-малко 10 на сто от общия размер на средствата по мярката. |  |  |  |
| **След посещение на място:** | | | | |
|  | Съгласно протокола от посещение на място, изготвен на основание на чл. 27, ал. 5 от ПМС № 494 съществува съответствие между заявените от кандидата и реалните данни. |  |  |  |